stanford-oval/wikipedia huggingface dataset:
อำเภอบางระกำ

| อำเภอบางระกำ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Rakam
คำขวัญ: หลวงพ่ออินทร์ล้ำค่า ยอดน้ำปลา ปลาสร้อย สุนัขน้อยพันธุ์บางแก้ว
แผนที่จังหวัดพิษณุโลก เน้นอำเภอบางระกำ
พิกัด: 16°45′30″N 100°7′5″E﻿ / ﻿16.75833°N 100.11806°E﻿ / 16.75833; 100.11806
ประเทศ:  ไทย
จังหวัด: พิษณุโลก
พื้นที่
 • ทั้งหมด: 936.04 ตร.กม. (361.41 ตร.ไมล์)
ประชากร (2564)
 • ทั้งหมด: 92,758 คน
 • ความหนาแน่น: 99.10 คน/ตร.กม. (256.7 คน/ตร.ไมล์)
รหัสไปรษณีย์ : 65140, 65240  (เฉพาะตำบลคุยม่วงและชุมแสงสงคราม) 
รหัสภูมิศาสตร์: 6504
ที่ตั้งที่ว่าการ: ที่ว่าการอำเภอบางระกำ หมู่ที่ 7 ตำบลบางระกำ อำเภอบางระกำ จังหวัดพิษณุโลก 65140
 ส่วนหนึ่งของสารานุกรมประเทศไทย
บางระกำ เป็น 1 ใน 9 อำเภอของจังหวัดพิษณุโลก เป็นอำเภอที่มีประชากรมากเป็นอันดับ 3 ของจังหวัด เดิมชื่อ ชุมแสง ต่อมาในปี พ.ศ. 2460 ได้เปลี่ยนชื่ออำเภอเป็น บางระกำ จนถึงปัจจุบัน
ที่ตั้งและอาณาเขต

อำเภอบางระกำห่างจากตัวจังหวัดประมาณ 17 กิโลเมตร ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอกงไกรลาศ (จังหวัดสุโขทัย) และอำเภอพรหมพิราม
ทิศตะวันออก ติดต่อกับอำเภอเมืองพิษณุโลก
ทิศใต้ ติดต่อกับอำเภอวชิรบารมีและอำเภอสามง่าม (จังหวัดพิจิตร)
ทิศตะวันตก ติดต่อกับอำเภอคีรีมาศ (จังหวัดสุโขทัย) และอำเภอลานกระบือ (จังหวัดกำแพงเพชร)
การแบ่งเขตการปกครอง > การปกครองส่วนภูมิภาค

อำเภอบางระกำแบ่งเขตการปกครองย่อยออกเป็น 11 ตำบล 142 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | บางระกำ | (Bang Rakam) | 19 หมู่บ้าน |  |  | 7. | ชุมแสงสงคราม | (Chum Saeng Songkhram) | 11 หมู่บ้าน |  |
| 2. | ปลักแรด | (Plak Raet) | 10 หมู่บ้าน |  |  | 8. | นิคมพัฒนา | (Nikhom Phatthana) | 13 หมู่บ้าน |  |
| 3. | พันเสา | (Phan Sao) | 11 หมู่บ้าน |  |  | 9. | บ่อทอง | (Bo Thong) | 10 หมู่บ้าน |  |
| 4. | วังอิทก | (Wang Ithok) | 11 หมู่บ้าน |  |  | 10. | ท่านางงาม | (Tha Nang Ngam) | 11 หมู่บ้าน |  |
| 5. | บึงกอก | (Bueng Kok) | 12 หมู่บ้าน |  |  | 11. | คุยม่วง | (Khui Muang) | 12 หมู่บ้าน |  |
| 6. | หนองกุลา | (Nong Kula) | 22 หมู่บ้าน |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบางระกำประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลบางระกำ ครอบคลุมพื้นที่บางส่วนของตำบลบางระกำ
เทศบาลตำบลปลักแรด ครอบคลุมพื้นที่บางส่วนของหมู่ที่ 1 หมู่ที่ 3 หมู่ที่ 5 ตำบลปลักแรด
เทศบาลตำบลพันเสา ครอบคลุมพื้นที่ตำบลพันเสาทั้งตำบล
เทศบาลตำบลบึงระมาณ ครอบคลุมพื้นที่ตำบลปลักแรด (นอกเขตเทศบาลตำบลปลักแรด)
เทศบาลตำบลบางระกำเมืองใหม่ ครอบคลุมพื้นที่ตำบลบางระกำ (นอกเขตเทศบาลตำบลบางระกำ)
องค์การบริหารส่วนตำบลวังอิทก ครอบคลุมพื้นที่ตำบลวังอิทกทั้งตำบล
องค์การบริหารส่วนตำบลบึงกอก ครอบคลุมพื้นที่ตำบลบึงกอกทั้งตำบล
องค์การบริหารส่วนตำบลหนองกุลา ครอบคลุมพื้นที่ตำบลหนองกุลาทั้งตำบล
องค์การบริหารส่วนตำบลชุมแสงสงคราม ครอบคลุมพื้นที่ตำบลชุมแสงสงครามทั้งตำบล
องค์การบริหารส่วนตำบลนิคมพัฒนา ครอบคลุมพื้นที่ตำบลนิคมพัฒนาทั้งตำบล
องค์การบริหารส่วนตำบลบ่อทอง ครอบคลุมพื้นที่ตำบลบ่อทองทั้งตำบล
องค์การบริหารส่วนตำบลท่านางงาม ครอบคลุมพื้นที่ตำบลท่านางงามทั้งตำบล
องค์การบริหารส่วนตำบลคุยม่วง ครอบคลุมพื้นที่ตำบลคุยม่วงทั้งตำบล
ของดีของอำเภอบางระกำ

สุนัขบางแก้ว สุนัขสายพันธุ์ไทยแท้ ขนสองชั้น หางเป็นพวง ขนที่แผงคอคล้ายสิงโต ฉลาด ดุ และจงรักภักดีต่อผู้เป็นนาย
น้ำปลาปลาสร้อย น้ำปลาแท้ที่ผลิตจากปลาสร้อย
วัดสุนทรประดิษฐ์ มี หลวงพ่ออินทร์ พระพุทธรูปศักดิ์สิทธิ์ ที่เป็นที่เคารพเลื่อมใสศรัทธาของประชาชนชาวบางระกำ และมี หลวงพ่อแขก พระเกจิอาจารย์ชื่อดัง
วัดปลักแรด ต.ปลักแรด มี รูปปั้นองค์ หลวงพ่อทรัพย์ พรหมปัญญา เป็นที่เคารพเลื่อมใสศรัทธาของประชาชนชาวตำบลปลักแรด และ ตำบลใกล้เคียง
แหล่งข้อมูลอื่น

ฐานิดา บุญวรรโณ. “จังหวะชีวิตของชาวนาบางระกำหลังโครงการบางระกำโมเดล." ใน ถนอม ชาภักดี และคนอื่นๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 251-266. กรุงเทพฯ: มีดี กราฟิก, 2560.
รีการ์ดู ซังตุส

| 0 | 1 | 2 | 3 |
| --- | --- | --- | --- |
 ซังตุสใน ค.ศ. 2007
ข้อมูลส่วนตัว
ชื่อเต็ม:  รีการ์ดู เอ็งรีกี ดา ซิลวา ดุส ซังตุส
วันเกิด:   (1987-02-13) 13 กุมภาพันธ์ ค.ศ. 1987 (37 ปี)
สถานที่เกิด:  วอลตาเรดงดา บราซิล
ส่วนสูง:  1.87 m (6 ft 1 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  อุทัยธานี
หมายเลข:  11
สโมสรเยาวชน
:  วอลตาเรดงดา
:  โบอาวิสตา
สโมสรอาชีพ*
| ปี |  ทีม |  ลงเล่น |  (ประตู) |
| 2006 |  โบอาวิสตา |   |   |
| 2007–2011 |  กัลมาร์ |  80 |  (22) |
| 2008 |  → โอตวิดาแบรยส์ (ยืมตัว) |  27 |  (12) |
| 2009 |  → เยินเชอปิงส์ (ยืมตัว) |  13 |  (7) |
| 2012 |  ยือร์โกเดินส์ |  14 |  (3) |
| 2012–2013 |  ซ็องดัล |  25 |  (4) |
| 2013–2014 |  โอตวิดาแบรยส์ |  40 |  (18) |
| 2015 |  กุ้ยโจวเหรินเหอ |  27 |  (11) |
| 2016–2017 |  เซเรซโซ โอซากะ |  41 |  (5) |
| 2017 |  → เซเรซโซ โอซากะ U23 (ยืมตัว) |  1 |  (0) |
| 2018 |  ฟาเกียโน โอกายามะ |  15 |  (0) |
| 2019 |  ชัยนาท ฮอร์นบิล |  20 |  (10) |
| 2020–2021 |  ตราด |  27 |  (10) |
| 2021– |  อุทัยธานี |  60 |  (60) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 พฤษภาคม 2566
รีการ์ดู เอ็งรีกี ดา ซิลวา ดุส ซังตุส (โปรตุเกส: Ricardo Henrique da Silva dos Santos; 13 กุมภาพันธ์ ค.ศ. 1987 —) เป็นนักฟุตบอลชาวบราซิล ปัจจุบันเล่นตำแหน่งกองหน้าให้แก่อุทัยธานี ในไทยลีก
สโมสรอาชีพ

ซังตุสเดินทางมายังสวีเดนและเริ่มเล่นให้กับกัลมาร์ใน ค.ศ. 2007 ต่อมาในฤดูกาลถัดมา เขาถูกปล่อยยืมตัวให้กับโอตวิดาแบรยส์ ซึ่งเขาได้กลายเป็นผู้ทำประตูสูงสุดของสโมสรประจำฤดูกาล ซังตุสกลับสู่กัลมาร์อีกครั้งหลังจากที่สโมสรไม่สามารถป้องกันตำแหน่งชนะเลิศในลีกได้สำเร็จ และในอีกสองฤดูกาลถัดมา ซังตุสได้เลื่อนมาเล่นให้กับทีมชุดใหญ่
ในเดือนสิงหาคม ค.ศ. 2012 ซังตุสได้เข้าร่วมซ็องดัล สโมสรในนอร์เวย์ ต่อมาในวันที่ 15 ธันวาคม ค.ศ. 2014 ซังตุสย้ายไปกุ้ยโจวเหรินเหอในไชนีสซูเปอร์ลีก
นับตั้งแต่ ค.ศ. 2016 ซังตุสเล่นให้กับเซเรซโซ โอซากะ ในเจลีกของญี่ปุ่น
เกียรติประวัติ

ไทยลีก 3 โซนภาคเหนือ: 2564–65
ไทยลีก 3 รอบระดับประเทศ: 2564–65
ผู้ทำประตูสูงสุดในไทยลีก 2: 2565–66 (28 ประตู)
ผู้ทำประตูสูงสุดในไทยลีก 3: 2564–65 (30 ประตู)
แหล่งข้อมูลอื่น

Profile at Cerezo Osaka เก็บถาวร 2021-06-18 ที่ เวย์แบ็กแมชชีน
ข้อมูลของ รีการ์ดู ซังตุส ที่ ซ็อกเกอร์เวย์
รีการ์ดู ซังตุส ที่เจลีก (ญี่ปุ่น)
Fotbolltransfers profile
| ด ค กผู้เล่นชุดปัจจุบันของสโมสรฟุตบอลอุทัยธานี  |
| --- | --- |
 1 ธนกร  2 อดิศักดิ์  3 ซาราลัมปอส  4 พศวีร์  5 เซซาร์  6 วัฒนา  7 สุมัญญา  8 วิลเลียม  9 ฮะมัด  10 เบน  11 ซังตุส  14 ยุน-แจ นัม  16 อันโตนิโอ  17 จักรกฤษ  18 บุญเกียรติ  19 วัฒนา  20 นนทพัทธ์  21 ศิริมงคล  22 อภิโชค  26 ขวัญชัย  27 เจมส์  36 อองตู  65 ทิตาธร  77 อี กี-จุน  99 เอ็มบาห์  หัวหน้าผู้ฝึกสอน: ยอกซิช
โจลีน มารี

| โจลีน มารี |
| --- | --- |
เกิด: โจลีน มารี  (1996-05-15) พฤษภาคม 15, 1996 (28 ปี) ในแซนตาแอนา, รัฐแคลิฟอร์เนีย, สหรัฐ
บ้านเกิด: จาการ์ตา, ประเทศอินโดนีเซีย
อาชีพ: นางงาม, นักแสดง, นางแบบ
ส่วนสูง: 1.75 m
Measurements: 34 - 23 - 35
เป็นที่รู้จักจาก: นางงามนานาชาติ 2019 เจ้าหญิงอินโดนีเซีย 2019
ผู้ดำรงตำแหน่งการประกวดความงาม
สีผม: สีน้ำตาล
สีตา: สีน้ำตาล
รางวัล: เจ้าหญิงอินโดนีเซีย 2018 (รองชนะเลิศอันดับ 1) เจ้าหญิงอินโดนีเซีย 2019 (ผู้ชนะ) นางงามนานาชาติ 2019 (Top 8)
โจลีน มารี (ฟิลิปปินส์: Jolene Marie Cholock-Rotinsulu; 15 อาจ ค.ศ. 1996 —) เป็นผู้ได้รับตำแหน่ง ปูเตอรีอินโดเนซียาลิงกูนงัน และเป็นตัวแทนของอินโดนีเซียเข้าร่วมประกวด นางงามนานาชาติ 2019 เธอมีเชื้อสายอเมริกัน-อินโดนีเซีย-ดัตช์ เธอเป็นผู้ประกวดนางงามนานาชาติที่มีชื่อเสียงที่สุด.
↑  "Jolene Cholock crowned Miss International Indonesia 2019". Beauty Pageants India Times. March 10, 2019. คลังข้อมูลเก่าเก็บจากแหล่งเดิมเมื่อ 2019-03-27. สืบค้นเมื่อ 2019-10-17.
↑  Jolene Cholock crowned Miss International Indonesia 2019 เก็บถาวร 2019-03-27 ที่ เวย์แบ็กแมชชีน, The Times of India เก็บถาวร 2019-03-27 ที่ เวย์แบ็กแมชชีน; accessed March 9, 2019.
↑  Miss Items Belgium (July 9, 2019). "Jolene Marie Cholock-Rotinsulu verkozen tot Miss International Indonesia 2019". missitemsbelgium. คลังข้อมูลเก่าเก็บจากแหล่งเดิมเมื่อ 2019-03-27. สืบค้นเมื่อ July 9, 2019.
พระพินิจชนคดี (พินิจ อินทรทูต)

| พินิจ อินทรทูต |
| --- | --- |
เกิด: 7 มิถุนายน พ.ศ. 2434[ระบุข้อมูลทางบรรณานุกรมไม่ครบ] เมืองนนทบุรี  จังหวัดนนทบุรี  ประเทศสยาม
เสียชีวิต: 9 กรกฎาคม พ.ศ. 2513[ระบุข้อมูลทางบรรณานุกรมไม่ครบ]
อาชีพ: ตำรวจ
คู่สมรส: ม.ล.อรุณ  ม.ร.ว.บุญรับ ปราโมช
บิดามารดา: นายสุวรรณ (บิดา) นางใย (มารดา)
พลตำรวจเอก พระพินิจชนคดี มีชื่อจริงว่า พินิจ อินทรทูต (ชื่อเดิม: เซ่ง อินทรทูต) เป็นตำรวจชาวไทย เคยดำรงตำแหน่งรองอธิบดีกรมตำรวจ ผู้บัญชาการตำรวจนครบาลอดีตจเรตำรวจ และรักษาการผู้บัญชาการตำรวจสอบสวนกลาง  เป็นหนึ่งในผู้ร่วมก่อตั้งธนาคารกรุงเทพฯ พาณิชยการ เมื่อ พ.ศ. 2487 ดำรงตำแหน่งประธานกรรมการของธนาคารคนที่2 ต่อจากพลโท หม่อมเจ้าเสรฐศิริ กฤดากร เมื่อปี พ.ศ. 2492  และเป็นหนึ่งในผู้ร่วมก่อตั้งบริษัท เสริมสุข จำกัด โดยมีตำแหน่งเป็นประธานบริษัท ซึ่งนำเข้าเครื่องดื่มประเภทน้ำอัดลมโคล่ายี่ห้อ เป๊ปซี่ เข้ามาจำหน่ายในประเทศไทย ในปี พ.ศ. 2496 และประธานกรรมการสอบสวนการสวรรคตของพระบาทสมเด็จพระปรเมนทรมหาอานันทมหิดลหลังรัฐประหารในประเทศไทย พ.ศ. 2490 ซึ่งสุดท้ายศาลมีคำพิพากษาประหารชีวิตทหารมหาดเล็ก 3 คน
พระพินิจชนคดี เกิดที่บ้านเมืองนนทบุรี จังหวัดนนทบุรี เกิดมาในตระกูลคหบดี ปู่ท่านเป็นนายอากร ได้รับพระราชทานบรรดาศักดิ์เป็นพระรัษฏานุกุลภักดี บิดานามว่านายสุวรรณ มารดามีนามว่านางใย นามเดิมที่บิดาตั้งให้ คือนายยกเซ่ง ซึ่งต่อมาได้เปลี่ยนเป็น  พินิจ อินทรทูต
พระพินิจชนคดีสมรสกับหม่อมหลวงอรุณ สนิทวงศ์  เป็นต้นสกุล"อินทรทูต"ซึ่งเป็นตระกูลชาวไทยเชื้อสายจีน ภายหลังเมื่อหม่อมหลวงอรุณ ถึงแก่อนิจกรรมแล้วจึงได้มาสมรสกับ หม่อมราชวงศ์บุญรับ ปราโมช พี่สาวของหม่อมราชวงศ์เสนีย์ ปราโมช และหม่อมราชวงศ์คึกฤทธิ์ ปราโมช
ตำแหน่ง ยศ และบรรดาศักดิ์

- ร้อยตำรวจตรี
21 สิงหาคม พ.ศ. 2460 - ร้อยตำรวจโท
20 ธันวาคม พ.ศ. 2460 - ขุนพินิจชนคดี ถือศักดินา ๔๐๐
20 ธันวาคม พ.ศ. 2462 - ร้อยตำรวจเอก
1 มกราคม พ.ศ. 2466 - หลวงพินิจชนคดี ถือศักดินา ๖๐๐
8 พฤศจิกายน พ.ศ. 2471 - พันตำรวจตรี
8 พฤศจิกายน พ.ศ. 2473 - พันตำรวจโท
8 พฤศจิกายน พ.ศ. 2474 - พระพินิจชนคดี ถือศักดินา ๘๐๐
17 พฤศจิกายน พ.ศ. 2475 - ผู้บังคับการตำรวจนครบาลธนบุรี
16 กุมภาพันธ์ พ.ศ. 2476 - ผู้บังคับการตำรวจนครบาลเหนือ
2 พฤษภาคม พ.ศ. 2478 - พันตำรวจเอก
20 กรกฎาคม พ.ศ. 2488 - พลตำรวจตรี
23 ธันวาคม พ.ศ. 2493 - จเรตำรวจ
22 มกราคม พ.ศ. 2494 - ผู้บัญชาการตำรวจนครบาล
2 กรกฎาคม พ.ศ. 2494 - รองอธิบดีกรมตำรวจ
9 ตุลาคม พ.ศ. 2494 - พลตำรวจโท
1 มกราคม พ.ศ. 2498 - พลตำรวจเอก
5 กรกฎาคม พ.ศ. 2498 - รักษาราชการแทนผู้บัญชาการตำรวจสอบสวนกลาง
กรณีสวรรคตของรัชกาลที่ 8

หลังรัฐประหาร 8 พฤศจิกายน 2490 รัฐบาลใหม่ได้เรียกเอาพระพินิจชนคดี ซึ่งขณะนั้นเป็นนายตำรวจนอกราชการแล้วกลับมารับราชการ ทำหน้าที่เป็นประธานกรรมการสอบสวนการสวรรคตของรัชกาลที่ 8 เขาถูกกล่าวหาว่าเป็นผู้จ้างพยานเท็จเพื่อปรักปรำปรีดี พนมยงค์
นายตี๋ ศรีสุวรรณ ขณะที่นายตี๋อายุ 102ปี ในปี พ.ศ. 2522 เขียนจดหมายไปขอขมานายปรีดีฯที่พำนักอยู่ที่ กรุงปารีส โดยสารภาพว่า พระพินิจเกลี้ยกล่อมว่า ถ้าให้การว่านายปรีดีฯกับพวกไปวางแผนร่วมที่บ้านพล.ร.ต.กระแสฯ เพื่อปลงพระชนม์ร.๘ จะให้เงินเลี้ยงนายตี๋จนตาย แต่เมื่อเสร็จคดีแล้วพระพินิจก็ไม่จ่ายให้อีกตามที่รับปากไว้ เวลานี้นายตี๋รู้สึกเสียใจมากจึงได้เขียนจดหมายมาขอขมาต่อนายปรีดีฯ
พล.ร.ต.กระแส ได้เขียนพินัยกรรมไว้ เล่าถึงการถูกข่มขู่คุกคามโดยพระพินิจชนคดี ว่าถ้าไม่ยอมทำตามจะต้องถูกจับติดคุก และถ้ายอมทำตามจะให้จอมพลฯช่วยหางานให้ทำอีกด้วย และข้อพิสูจน์หักล้างพยานเท็จ ต่อมาได้นำบันทึกนี้ไปเป็นเอกสารประกอบคำฟ้องในศาล เมื่อนายปรีดีทำการฟ้องหมิ่นประมาทผู้กล่าวร้ายปรีดี
งานเขียน

หนังสือ คำพิพากษา ศาลอุทธรณ์ ศาลฎีกา พร้อมด้วยคำแถลงของพนักงานอัยการโจทก์ ความอาญา คดีประทุษฐร้ายต่อพระองค์พระมหากษัตริย์รัชกาลที่ ๘ ตีพิมพ์ 10 มกราคม 2498
หนังสือ นิทานตำรวจ ฉบับสมบูรณ์ หนังสืออนุสรณ์ พลตำรวจเอก พระพินิจชนคดี (พินิจ อินทรทูต) ตีพิมพ์ 28 พฤศจิกายน พ.ศ. 2513
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2495 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2510 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2473 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ประเทศไทยใน พ.ศ. 2438

เหตุการณ์ที่เกิดขึ้นใน พ.ศ. 2438 (ค.ศ. 1895) ในประเทศไทย เป็นปีที่ 114 แห่งกรุงรัตนโกสินทร์ และเป็นปีที่ 28 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 113 (1 มกราคม - 31 มีนาคม) และ 114 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร :
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร (จนถึง 4 มกราคม)
สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (ตั้งแต่ 4 มกราคม)
เจ้าผู้ครองประเทศราช
นครเชียงใหม่: พระเจ้าอินทวิชยานนท์
นครลำปาง: เจ้านรนันทไชยชวลิต
นครลำพูน: เจ้าเหมพินธุไพจิตร
นครน่าน: พระเจ้าสุริยพงษ์ผริตเดช
เหตุการณ์

10 กรกฎาคม - วันสถาปนาโรงเรียนวัดทรงธรรมโดย พระอุดมวิจารณ์ (กลั่น นพคุณ)เป็นผู้ก่อตั้ง และดำรงตำแหน่งครูใหญ่คนแรก ตั้งอยู่ที่ อำเภอพระประแดง จังหวัดสมุทรปราการ
19 กรกฎาคม - วันฉลองพระราชพิธีทวีธาภิเษก ในพระบาทสมเด็จพระจุลจอมเกล้าเจ้าอยู่หัว เนื่องในวโรกาสที่ทรงครองราชสมบัตินานเป็นสองเท่าของพระบาทสมเด็จพระพุทธเลิศหล้านภาลัย และถือเป็นวันสถาปนาโรงเรียนทวีธาภิเศก
ผู้เกิด > มกราคม

5 มกราคม – พระบุดดา ถาวโร พระเกจิ (มรณภาพ พ.ศ. 2537)
22 มกราคม – หลวงศุภชลาศัย (บุง ศุภชลาศัย) รัฐมนตรีว่าการกระทรวงมหาดไทยคนที่ 9 (อนิจกรรม พ.ศ. 2508)
31 มกราคม – บุญเกิด กฤษบำรุง (บุญราศีนิโคลาส) บาทหลวงคาทอลิก (มรณภาพ พ.ศ. 2487)
ผู้เกิด > กุมภาพันธ์

11 กุมภาพันธ์ – พระครูภาวนาธิคุณ (อินโต คัณธวังโส) เจ้าอาวาสวัดบุญยืน (มรณภาพ พ.ศ. 2520)
17 กุมภาพันธ์ – หม่อมเจ้าพูนพิศมัย ดิศกุล พระอนุวงศ์ (สิ้นชีพิตักษัย พ.ศ. 2533)
ผู้เกิด > มีนาคม

26 มีนาคม – พระเทวัญอำนวยเดช (เสรี สุวรรณานุช) อดีตอธิบดีกรมสหกรณ์ที่ดิน (อนิจกรรม พ.ศ. 2514)
ผู้เกิด > เมษายน

26 เมษายน – พระเจริญวิศวกรรม (เจริญ เชนะกุล) คณบดีคณะวิศวกรรมศาสตร์ จุฬาลงกรณ์มหาวิทยาลัยคนที่ 3 (อนิจกรรม พ.ศ. 2530)
ผู้เกิด > พฤษภาคม

2 พฤษภาคม – หม่อมผิว สุขสวัสดิ์ ณ อยุธยา นักเขียน (ถึงแก่กรรม พ.ศ. 2534)
19 พฤษภาคม – พระยารัษฎานุประดิษฐ์ (สินธุ์ เทพหัสดิน ณ อยุธยา) ผู้ว่าราชการจังหวัดนครศรีธรรมราชคนที่ 6 (อนิจกรรม พ.ศ. 2472)
31 พฤษภาคม – พระครูวรนาถรังษี (ปุย ปุญฺญสิริ) เจ้าคณะตำบลบางงาม (มรณภาพ พ.ศ. 2523)
ผู้เกิด > มิถุนายน

29 มิถุนายน – พระยาอรรถการีย์นิพนธ์ (สิทธิ จุณณานนท์) รัฐมนตรีว่าการกระทรวงยุติธรรมคนที่ 10 (อสัญกรรม พ.ศ. 2520)
ผู้เกิด > สิงหาคม

12 สิงหาคม – พระสาโรชรัตนนิมมานก์ (สาโรช สุขยางค์) อดีตรองอธิบดีกรมศิลปากร (ถึงแก่กรรม พ.ศ. 2493)
ผู้เกิด > กันยายน

20 กันยายน – หม่อมเจ้าสมัยเฉลิม กฤดากร พระอนุวงศ์ (สิ้นชีพิตักษัย พ.ศ. 2510)
ผู้เกิด > ตุลาคม

5 ตุลาคม – หม่อมเจ้านิวัทธวงศ์ เกษมสันต์ พระอนุวงศ์ (สิ้นชีพิตักษัย พ.ศ. 2507)
17 ตุลาคม – หม่อมเจ้าเฉลิมศรีจันทรทัต จันทรทัต อดีตสมาชิกวุฒิสภา (สิ้นชีพิตักษัย พ.ศ. 2507)
27 ตุลาคม – จรูญ รัตนกุล เสรีเริงฤทธิ์ (หลวงเสรีเริงฤทธิ์) รัฐมนตรีว่าการกระทรวงคมนาคมคนที่ 7 (อนิจกรรม พ.ศ. 2526)
ผู้เกิด > พฤศจิกายน

13 พฤศจิกายน – พระสุจริตสุดา (เปรื่อง สุจริตกุล) พระสนมในรัชกาลที่ 6 (อนิจกรรม พ.ศ. 2524)
17 พฤศจิกายน – หลวงพรตพิทยพยัต (พรต เดชา) คณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัยคนที่ 5 (ถึงแก่กรรม พ.ศ. 2483)
18 พฤศจิกายน – หลวงจรูญสนิทวงศ์ (หม่อมหลวงจรูญ สนิทวงศ์) วิศวกร (อนิจกรรม พ.ศ. 2473)
ผู้เกิด > ธันวาคม

19 ธันวาคม – หลวงชาตินักรบ (ศุข ชาตินักรบ) รัฐมนตรีว่าการกระทรวงกลาโหมคนที่ 10 (อนิจกรรม พ.ศ. 2519)
ผู้เกิด > ไม่ทราบวัน

หะยีสุหลง อับดุลกาเดร์ ผู้นำกบฏดุซงญอ (เสียชีวิต พ.ศ. 2497)
พระยาโทณวณิกมนตรี (วิสุทธิ์ โทณวณิก) รัฐมนตรีว่าการกระทรวงการคลังคนที่ 14 (อนิจกรรม พ.ศ. 2507)
ทหาร ขำหิรัญ อดีตรัฐมนตรี (อนิจกรรม พ.ศ. 2529)
ผู้เสียชีวิต > มกราคม

4 มกราคม – สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร สยามมกุฎราชกุมารพระองค์ที่ 1 (พระราชสมภพ พ.ศ. 2421)
ผู้เสียชีวิต > เมษายน

2 เมษายน – พระเจ้าราชวรวงศ์เธอ พระองค์เจ้าดวงประภา ผู้สำเร็จราชการวังหน้าพระองค์ที่ 1 (ประสูติ พ.ศ. 2382)
28 เมษายน – พระธรรมไตรโลกาจารย์ (เดช ฐานจาโร) เจ้าอาวาสวัดเทพศิรินทราวาสรูปที่ 2 (เกิด พ.ศ. 2389)
ผู้เสียชีวิต > พฤษภาคม

2 พฤษภาคม – หม่อมแม้น ภาณุพันธุ์ ณ อยุธยา หม่อมในสมเด็จเจ้าฟ้ากรมพระยาภาณุพันธุวงศ์วรเดช (เกิด พ.ศ. 2409)
ผู้เสียชีวิต > มิถุนายน

13 มิถุนายน – พระวรวงศ์เธอ พระองค์เจ้าทรงศะศิคุณ พระอนุวงศ์ (ประสูติ พ.ศ. 2422)
ผู้เสียชีวิต > สิงหาคม

17 สิงหาคม – พระเอี่ยม ปฐมนาม เจ้าอาวาสวัดสพานสูงรูปที่ 1 (เกิด พ.ศ. 2359)
ประเทศไทยใน พ.ศ. 2447

เหตุการณ์ที่เกิดขึ้นใน พ.ศ. 2447 (ค.ศ. 1904) ในประเทศไทย เป็นปีที่ 123 แห่งกรุงรัตนโกสินทร์ และเป็นปีที่ 37 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 122 (1 มกราคม - 31 มีนาคม) และ 123 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
นครเชียงใหม่: เจ้าอินทวโรรสสุริยวงษ์
นครลำปาง: เจ้าบุญวาทย์วงษ์มานิต
นครลำพูน: เจ้าอินทยงยศโชติ
เหตุการณ์

16 มกราคม - โรงเรียนช่างไหม สถาบันการศึกษาของกระทรวงเกษตราธิการ ได้ถือกำเนิดขึ้น ณ ตำบลทุ่งศาลาแดง กรุงเทพมหานคร
12 เมษายน - พระบาทสมเด็จพระจุลจอมเกล้าเจ้าอยู่หัว ได้โปรดเกล้าฯให้นักเรียนโรงเรียนเบญจมบพิตร หรือ โรงเรียนมัธยมวัดเบญจมบพิตรในปัจจุบัน ขึ้นเรียนบนอาคารถาวรหลังใหม่หลังจากฉลองอาคารแล้ว
20 สิงหาคม - มีการประหารชีวิตนักโทษด้วยการตัดศีรษะเป็นครั้งสุดท้ายในประเทศไทย ผู้ถูกประหารคือนางล้วน
4 ตุลาคม - ทดลองเปิดบุคคลัภย์ ซึ่งถือเป็นธนาคารแห่งแรกในสยาม
6 ตุลาคม - เจ้าอินทวโรรสสุริยวงศ์ เจ้าผู้ครองนครเชียงใหม่ พร้อมด้วยเจ้าราชวงศ์ เจ้าราชภาคินัย เจ้าน้อยสมพมิตร เจ้าน้อยเมืองชื่น และเจ้าน้อยวุฒิวงษ์ นำเครื่องราชบรรณาการจากนครเชียงใหม่ มาถวายเพื่อแสดงความสวามิภักดิ์ ก่อนจะมีการยกเลิกธรรมเนียมการถวายต้นไม้เงินต้นไม้ทองและเครื่องราชบรรณาการตั้งแต่บัดนั้นเป็นต้นมา
27 ตุลาคม - ประกาศเลิกใช้เงินพดด้วง ให้นำมาคืนคลังภายในหนึ่งปี
14 พฤศจิกายน - มีพิธีฉลองที่จันทบุรีได้รับอิสรภาพจากฝรั่งเศส
9 ธันวาคม - ฝรั่งเศสถอนทหารออกจากจันทบุรีในวันนี้ แต่ไปยึดเมืองตราดแทน
30 มีนาคม - ตั้งบริษัทรถรางสยาม
ผู้เกิด > มกราคม

5 มกราคม – ภิญโญ อินทวิวัฒน์ อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2493)
8 มกราคม – หม่อมเจ้าโสภณภราไดย สวัสดิวัตน์ พระอนุวงศ์ (สิ้นชีพิตักษัย พ.ศ. 2514)
ผู้เกิด > กุมภาพันธ์

11 กุมภาพันธ์ – หม่อมเจ้าชวลิตโอภาศ กิติยากร พระอนุวงศ์ (สิ้นชีพิตักษัย พ.ศ. 2475)
18 กุมภาพันธ์ – ขุนพันธรักษ์ราชเดช (บุตร พันธรักษ์) อดีตสมาชิกสภาผู้แทนราษฎรจังหวัดนครศรีธรรมราช (ถึงแก่กรรม พ.ศ. 2549)
21 กุมภาพันธ์ – ฉันท์ ขำวิไล นักประพันธ์ (เสียชีวิต พ.ศ. 2533)
24 กุมภาพันธ์ – โชติ สุวัตถิ นักชีววิทยา (ไม่ทราบปีอนิจกรรม)
ผู้เกิด > มีนาคม

13 มีนาคม – เจ้าพงษ์อินทร์ ณ เชียงใหม่ ผู้สืบตระกูลเจ้าผู้ครองนครเชียงใหม่ (พิราลัย พ.ศ. 2532)
ผู้เกิด > เมษายน

1 เมษายน – ฉัตร หนุนภักดี อดีตผู้บัญชาการตำรวจภูธร (อนิจกรรม พ.ศ. 2517)
29 เมษายน – พระดู่ พฺรหฺมปญฺโญ พระเกจิ (มรณภาพ พ.ศ. 2533)
ผู้เกิด > พฤษภาคม

1 พฤษภาคม – หลวงสุขุมนัยประดิษฐ (ประดิษฐ์ สุขุม) เลขาธิการสำนักงานคณะกรรมการข้าราชการพลเรือนคนที่ 1 (อนิจกรรม พ.ศ. 2510)
6 พฤษภาคม – อรพินท์ ไชยกาล อดีตสมาชิกสภาผู้แทนราษฎรจังหวัดอุบลราชธานี (ถึงแก่กรรม พ.ศ. 2539)
8 พฤษภาคม – ไสว ไสวแสนยากร (เจ้าศรีไสว อุ่นคำ; ขุนไสวแสนยากร) อธิบดีกรมตำรวจคนที่ 15 (พิราลัย พ.ศ. 2523)
24 พฤษภาคม – มนตรี มงคลสมัย อายุรแพทย์ (ถึงแก่กรรม พ.ศ. 2498)
29 พฤษภาคม – จารุพัตรา ศุภชลาศัย (หม่อมเจ้าจารุพัตรา อาภากร) อดีตพระอนุวงศ์ (สิ้นชีพิตักษัย พ.ศ. 2516)
ผู้เกิด > มิถุนายน

6 มิถุนายน – ศิริมาบังอร เหรียญสุวรรณ (หม่อมเจ้าศิริมาบังอร อาภากร) อดีตพระอนุวงศ์ (สิ้นชีพิตักษัย พ.ศ. 2518)
22 มิถุนายน – หม่อมเจ้าวรศักดิเดชอุดม ศุขสวัสดิ์ พระอนุวงศ์ (สิ้นชีพิตักษัย พ.ศ. 2424)
27 มิถุนายน – สมเด็จพระวันรัต (ทรัพย์ โฆสโก) อดีตผู้ปฏิบัติหน้าที่สมเด็จพระสังฆราช (มรณภาพ พ.ศ. 2520)
ผู้เกิด > กรกฎาคม

2 กรกฎาคม – จรูญ สืบแสง รัฐมนตรีว่าการกระทรวงเกษตราธิการคนที่ 10 (อนิจกรรม พ.ศ. 2528)
5 กรกฎาคม – ชิต สิงหเสนี อดีตมหาดเล็ก (ถึงแก่กรรม พ.ศ. 2498)
24 กรกฎาคม – พระเจ้าวรวงศ์เธอ พระองค์เจ้าอาทิตย์ทิพอาภา อดีตผู้สำเร็จราชการแทนพระองค์ (สิ้นพระชนม์ พ.ศ. 2489)
ผู้เกิด > สิงหาคม

5 สิงหาคม – อุสา สุคันธมาลัย นักดนตรีไทย (เสียชีวิต พ.ศ. 2528)
ผู้เกิด > กันยายน

4 กันยายน – ดุษฎีมาลา มาลากุล ณ อยุธยา อดีตนางสนองพระโอษฐ์ (อนิจกรรม พ.ศ. 2540)
17 กันยายน – หม่อมเจ้าวงศานุวัตร เทวกุล ปลัดกระทรวงการต่างประเทศคนที่ 9 (สิ้นชีพิตักษัย พ.ศ. 2534)
ผู้เกิด > ตุลาคม

16 ตุลาคม – สมเด็จพระมหาวีรวงศ์ (ทิม อุฑาฒิโม) เจ้าอาวาสวัดราชประดิษฐสถิตมหาสีมารามราชวรวิหารรูปที่ 4 (มรณภาพ พ.ศ. 2543)
23 ตุลาคม – หม่อมเจ้าชิดชนก กฤดากร อดีตเอกอัครราชทูตไทยประจำเอธิโอเปีย (สิ้นชีพิตักษัย พ.ศ. 2541)
24 ตุลาคม – ฟอง สิทธิธรรม อดีตรัฐมนตรี (อนิจกรรม พ.ศ. 2524)
ผู้เกิด > พฤศจิกายน

10 พฤศจิกายน – ทวี บุณยเกตุ นายกรัฐมนตรีไทยคนที่ 5 (อสัญกรรม พ.ศ. 2514)
12 พฤศจิกายน
หม่อมเจ้าอากาศดำเกิง รพีพัฒน์ (วรเศวต) พระอนุวงศ์ (สิ้นชีพิตักษัย พ.ศ. 2475)
สพรั่ง เทพหัสดิน ณ อยุธยา (หลวงสุนทรเทพหัสดิน) รัฐมนตรีช่วยว่าการกระทรวงคมนาคมคนที่ 3 (อนิจกรรม พ.ศ. 2528)
ผู้เกิด > ธันวาคม

3 ธันวาคม – ราศรี สิงหเนตร อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2537)
5 ธันวาคม – พระเจ้าวรวงศ์เธอ กรมหมื่นนครสวรรค์ศักดิพินิต อุปนายกสภากาชาดไทยคนที่ 6 (สิ้นพระชนม์ พ.ศ. 2502)
15 ธันวาคม – ไชยลังกา เครือเสน ศิลปินแห่งชาติ (ถึงแก่กรรม พ.ศ. 2535)
20 ธันวาคม – สมเด็จพระนางเจ้ารำไพพรรณี พระบรมราชินี อดีตพระบรมราชินีสยาม (สวรรคต พ.ศ. 2527)
ผู้เกิด > ไม่ทราบวัน

เล็ก สุมิตร รัฐมนตรีว่าการกระทรวงสาธารณสุขคนที่ 10 (อนิจกรรม พ.ศ. 2510)
แพ เลี้ยงประเสริฐ นักมวยไทย (เสียชีวิต พ.ศ. 2520)
หลวงอรรถพรพิศาล (อัมพร สูตะบุตร) รัฐมนตรีช่วยว่าการกระทรวงอุตสาหกรรมคนที่ 5 (อนิจกรรม พ.ศ. 2520)
หลวงคหกรรมบดี (ชม จารุรัตน์) รัฐมนตรีช่วยว่าการกระทรวงคมนาคมคนที่ 5 (อนิจกรรม พ.ศ. 2522)
ผู้เสียชีวิต > เมษายน

13 เมษายน – สมเด็จพระปิยมาวดี ศรีพัชรินทรมาตา พระสนมในรัชกาลที่ 4 (ประสูติ พ.ศ. 2381)
ผู้เสียชีวิต > สิงหาคม

19 สิงหาคม – โยอาคิม กรัสซี สถาปนิก (เกิด พ.ศ. 2380)
ผู้เสียชีวิต > ตุลาคม

26 ตุลาคม – พระเจ้าบรมวงศ์เธอ กรมขุนสุพรรณภาควดี อุปนายิกาสภาอุณาโลมแดง (ประสูติ พ.ศ. 2411)
ผู้เสียชีวิต > พฤศจิกายน

4 พฤศจิกายน – พระยาวิเชียรคีรี (ชม ณ สงขลา) เจ้าเมืองสงขลาคนที่ 8 (เกิด พ.ศ. 2397)
แมคมินิ

แมคมินิ รุ่นปี ค.ศ. 2020
แมคมินิ (อังกฤษ: Mac mini) เป็นเครื่องคอมพิวเตอร์ที่ออกแบบ และจำหน่ายโดยบริษัทแอปเปิล โดยมีจุดเด่นอยู่ที่ขนาดเครื่องที่มีความเล็กกะทัดรัด เหมาะสำหรับการใช้งานทั่วไปและความบันเทิง Mac Mini เปิดตัวครั้งแรกเมื่อปี ค.ศ. 2005 โดยใช้ซีพียูอินเทล
ปัจจุบัน  Mac mini ได้มีการพัฒนาให้มีขนาดที่บางลง และเน้นความบันเทิงมากขึ้น โดยได้เพิ่มพอร์ท HDMI เข้ามา และ Mac Mini สามารถต่อเข้ากับจอที่ใช้กับ Pc ได้เช่น จอของ Dell จอของ BenQ โดยใช้ Apple HDMI - DVI Adapter
ข้างในกล่อง

Mac Mini
HDMI-DVI Adpter
คู่มือเริ่มใช้
ปลั๊กไฟ
ดูเพิ่ม

แมคอินทอช
ไอแมค
แหล่งข้อมูลอื่น

เว็บไซต์อย่างเป็นทางการ
Apple – Mac mini Server
ปฏิบัติการแอมบาเซเดอร์

ปฏิบัติการแอมบาเซเดอร์ เป็นปฏิบัติการที่ดำเนินการโดยคอมมานโดบริติช เมื่อวันที่ 14-15 กรกฎาคม ค.ศ. 1940 ในช่วงบริบทของสงครามโลกครั้งที่สอง เป็นการตีโฉบฉวยครั้งที่สองโดยหน่วยคอมมานโดบริติชที่เพิ่งก่อตั้งขึ้นมาใหม่และได้มุ่งความสนใจไปที่เกาะเกิร์นซีย์ในบริเวณช่องแคบที่อยู่ภายใต้การยึดครองของเยอรมัน
การตีโฉบฉวยของเหล่าพรรคพวกประกอบด้วยทหาร 40 นายจากหน่วยคอมมานโดที่ 3 ที่เพิ่งก่อตั้งขึ้นมาใหม่ ภายใต้บัญชาการของพันโท จอห์น เดิร์นฟอร์ด-สเลเทอร์ และทหาร 100 นายของกองร้อยอิสระที่ 11 ภายใต้การบัญชาการของพันตรี รอนนี ท็อด
เนื่องจากมีการเกิดอุบัติเหตุหลายครั้ง โชคไม่ค่อยดี และรีบเร่งที่จะวางแผนและนำไปใช้ ผลลัพธ์ของการตีโฉบฉวยไม่ก่อประโยชน์ทางทหารแต่อย่างใดสำหรับบริติช แม้ว่าประสบการณ์ที่ได้รับจากการก่อตั้งและดำเนินการของปฏิบัติการครั้งนี้เพื่อพิสูจน์ว่ามีค่าสำหรับความเร็จของการปฏิบัติการคอมมานโดที่ตามมา